

**REPUBLIKA HRVATSKA**

**OSJEČKO - BARANJSKA ŽUPANIJA**

**OPĆINA SATNICA- ĐAKOVAČKA**

Klasa:400-09/20-01/7

Urbroj:2121/06-01/20-3

Satnica Đakovačka, 15.svibnja 2020.

Sukladno članku 26. Pravilnika o financiranju projekata i javnih potreba sredstvima proračuna Općine Satnica Đakovačka (Službeni glasnik Općine Satnica Đakovačka broj:2/18.) i članka 41. Statuta Općine Satnica Đakovačka (Službeni glasnik Općine Satnica Đakovačka broj: 1/09., 1/13., 1/18. i 1/20.), Općinski načelnik donosi

ODLUKU

o financiranju projekata za provođenje javnih potreba u kulturi u 2020.godini

Članak 1.

Proračunom Općine Satnica Đakovačka za 2020.godinu financirati će se slijedeći projekti, koji su prijavljeni na Javni natječaj za financiranje javnih potreba u kulturi u 2020.godini:

|  |  |  |  |
| --- | --- | --- | --- |
| Redni broj | Naziv udruge | Projekt | Iznos |
| 1. | Kulturno umjetničko društvo „Ledina“, Gašinci | Poduka i izobrazba | 30.000,00 kn |
| 2. | Kulturno umjetničko društvo „Ledina“, Gašinci | Redovno poslovanje | 30.000,00 kn |
| 3. | Kulturno umjetničko društvo „Sloga“, Satnica Đakovačka | Redovno poslovanje | 30.000,00 kn |
| 3. | Kulturno umjetničko društvo „Sloga“, Satnica Đakovačka | Pokaži što imaš i znaš 2020 | 30.000,00 kn |

Članak 2.

Udruge koje su nezadovoljne odlukom o dodjeli financijskih sredstava omogućiti će se pravo na prigovor. Prigovor se može podnijeti isključivo na natječajni postupak te eventualno bodovanje nekog kriterija s 0 bodova, ukoliko udruga smatra da je u prijavi dostavila dovoljno argumenata za drugačije bodovanje.

Prigovor se ne može podnijeti na odluku o neodobravanju sredstava ili visini dodijeljenih sredstava.

Prigovori se podnose Jedinstvenom upravnom odjelu Općine Satnica Đakovačka u pisanom obliku, u roku od 8 dana od dana dostave pisane obavijesti o rezultatima natječaja, a odluku po prigovoru, uzimajući u obzir sve činjenice donosi Općinski načelnik Općine Satnica Đakovačka. Rok za donošenje odluke po prigovoru je petnaest dana od dana primitka prigovora.

Članak 3.

Sa svim udrugama kojima su odobrena financijska sredstva Općina Satnica Đakovačka će potpisati ugovor o financiranju programa ili projekata najkasnije 30 dana od dana donošenja odluke o financiranju.

Članak 4.

Ova Odluka stupa na snagu danom donošenja, a objaviti će se na službenim stranicama Općine Satnica Đakovačka, [www.satnica-djakovacka.hr](http://www.satnica-djakovacka.hr).

OPĆINSKI NAČELNIK

Željko Šimić, v.r.